Elina Laavi

Elina Maria Laavi (s. 13. marraskuuta 1981) on suomalainen poliitikko. Hän oli Keravan kaupunginvaltuuston jäsen 2001–2011 ja kaupunginhallituksen jäsen 2009–2011. Hän on toiminut Setan varapuheenjohtajana vuodesta 2010. Laavi työskenteli Kokoomusnaisten pääsihteerinä 2007–2011 ja kuntaministeri Henna Virkkusen erityisavustajana 2011–2012 sekä uudelleen 2013–2014.

Aiemmin Laavi on toiminut muun muassa Suomen Lukiolaisten Liiton varapuheenjohtajana (2001), Kokoomusnuorten hallituksessa (2003–2004), Väestöliiton hallituksessa (2005–2008) ja Kuntaliiton valtuustossa (2006–2009). Suomen ylioppilaskuntien liiton sosiaalipoliittisena sihteerinä Laavi työskenteli 2006–2007.

Laavi on koulutukseltaan hallintotieteiden maisteri Tampereen yliopistosta pääaineenaan kunta- ja aluejohtaminen.

Lähteet

Aiheesta muualla
 Elina Laavin verkkosivut 

Kansallisen Kokoomuksen poliitikot
Seksuaali- ja sukupuolivähemmistöjen oikeuksia ajaneet aktivistit
Vuonna 1981 syntyneet
Elävät henkilöt
Erityisavustajat